16 octombrie 2023

**Comunicat de presă**

Distrigaz Sud Rețele aduce următoarele precizări cu privire la sistarea gazelor naturale pe în **localitatea Plopeni, din județul Prahova:**

Ca urmare a înregistrării unui defect în cadrul rețelei de distribuție a gazelor naturale amplasată pe strada Biruinței din localitatea Plopeni, județul Prahova, **Distrigaz Sud Rețele a fost nevoită să sisteze alimentarea cu gaze naturale în zona respectivă** în data de 15 octombrie 2023, începând cu ora 22:00.

De această întrerupere **sunt afectați un număr de** **3.196 de clienți casnici și non-casnici** situați pe străzile: Armoniei, Biruinței, Bucegi, Caraiman, Carpați, Ceahlăului, Cernei, Cimbrului, Crinului, Decebal, Democrației, Grivița, Independenței, Leului, Libertății, Mărășești, Oituz, Păcii, Pieței, Prahovei, Primăverii, Republicii, Smârdan, Speranței, Stejarului, Tineretului, Trandafirilor, Unirii, Victoriei, Zefirului și Zorilor din localitatea Plopeni, județul Prahova.

Echipele Distrigaz Sud Rețele sunt la fața locului pentru a asigura remedierea defectului. Reluarea alimentării cu gaze naturale a acestor clienți se va realiza în cursul zilei de astăzi, **16 octombrie, până la ora 22:00.**

După reluarea alimentării cu gaze naturale, în cazul în care clienții simt miros de gaze, sunt rugați să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.

Ne cerem scuze pentru inconveniențele create clienților noștri și le mulțumim pentru înțelegere.

Biroul de presă

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.600 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*